2015-yil oxirigacha Toshkent yaqinida o‘q otish sporti majmuasi qurib bitkaziladi

Toshkent viloyati O‘rta Chirchiq tumani O‘rtasaroy posyolkasi manzilida joylashgan 99-son harbiy shaharchasi negizida quriladigan zamonaviy o‘q otish sporti kompleksi eng yuqori talablarga, jumladan xalqaro darajadagi musobaqalarni o‘tkazish bo‘yicha shartlarga javob beradi. Bu haqda O‘zbekiston O‘q otish sporti federatsiyasi ijro direktori Fanis Ahmedovga tayanib, Uzbekistan Today xabar berdi.

Kompleksda stendlar va tirlardan tashqari, basseynlar, umumiy ovqatlanish punktlari, sportchilar va boshqa joydan kelgan mutaxassislar uchun mehmonxona joylashadi.
Eslatib o‘tamiz, “Zamonaviy o‘q otish sporti kompleksini qurish” loyihasi Vazirlar mahkamasining 2013-yil oktabridagi o‘q otish sportini rivojlantirish chora-tadbirlari to‘g‘risidagi qaroriga muvofiq amalga oshirilmoqda.